ΤΙΤΛΟΣ: 

INTERREG IVC Program: OSEPA Project.
Η ΚΕΔΚΕ είναι Συντονιστής Εταίρος του Έργου OSEPA (Open Source software usage by European Public Administration) με την επιστημονική & διαχειριστική υποστήριξη της Π.Ε.Τ.Α. Α.Ε.
ΠΡΩΤΗ ΣΕΛΙΔΑ: 
Το Έργο OSEPA (Open Source software usage by European Public Administration) είναι ενταγμένο στην Κοινοτική Πρωτοβουλία Interreg IVC.  Ο βασικός στόχος του έργου είναι να δημιουργηθεί μια συστηματική επικοινωνία, μεταξύ ευρωπαϊκών κρατών και αυτοδιοικήσεων για την αξιοποίηση του Ελεύθερου & Ανοιχτού Λογισμικού (FOSS, Free and Open Source Software).  
Στο πλαίσιο του Έργου ανταλλάσσονται εμπειρίες δράσεων και πολιτικών, διεξάγεται έρευνα, εκπονούνται πανευρωπαϊκές μελέτες, και θα διεξαχθεί πανευρωπαϊκό Συνέδριο.  
Το Έργο υλοποιείται από κοινοπραξία 13 εταίρων οι οποίοι είναι πανεπιστήμια, δήμοι, κοινότητες, και ενώσεις τους.  Συντονιστής του προγράμματος είναι η ΚΕΔΚΕ με την επιστημονική και διαχειριστική υποστήριξη της ΠΕΤΑ ΑΕ.  Οι άλλοι εταίροι είναι φορείς από την Τσεχία, Ισπανία, Σουηδία, Ιταλία, Λετονία, Ρουμανία, Βέλγιο, Κύπρο, και Ηνωμένο Βασίλειο.  

ΠΕΡΙΣΣΟΤΕΡΑ:

1η Συνεδρίαση Ομάδας Διοίκησης Έργου & 1η Επίσκεψη/Συνάντηση για της Μελέτες του Έργου

Στα πλαίσια του έργου OSEPA, μετά την εναρκτήρια συνεδρίαση στην Αθήνα τον Μάρτη του 2010, ο εταίρος MFG (Medien – und Filmgesellschaft Baden – Württemberg) πραγματοποίησε στις εγκαταστάσεις του στην Στουτγάρδη (7,8 και 9 Ιουνίου 2010) την πρώτη προγραμματισμένη Συνεδρίαση της Ομάδας Διοίκησης Έργου (1st Steering Group Meeting) καθώς και την πρώτη Επίσκεψη/Συνάντηση για της Μελέτες του Έργου (1st Study Visit).

1η Συνεδρίαση Ομάδας Διοίκησης Έργου

Στην Συνεδρίαση της ΟΔΕ συμμετείχαν όλοι οι εταίροι εκτός του “Romanian Towns Association (ΑΟR)”.  Η έναρξη έγινε από εκπρόσωπο του εταίρου MFG, ο οποίος  καλωσόρισε τους εταίρους και συνέχισε με την παρουσίαση του προγράμματος της συνάντησης.  Στη συνέχεια ο Συντονιστής Εταίρος, (ΚΕΔΚΕ), παρουσίασε τον αναλυτικό απολογισμό της προόδου του έργου κατά το 2010 καθώς και τις προγραμματισμένες εργασίες της 2ης περιόδου του έργου.  Οι εργασίες των δύο πρώτων Ενοτήτων του έργου (Component 1 & 2) βρίσκονται σε εξέλιξη και σύμφωνα με το αρχικό χρονοδιάγραμμα.  
Συγκεκριμένα, στα πλαίσια της Ενότητας 2 (Component2) και της διαμόρφωσης της Επικοινωνιακής Στρατηγικής του έργου, το FUNDECYT παρουσίασε πρόταση σχετικά με το επικοινωνιακό υλικό του έργου και το περιεχόμενο του.  Εν συνεχεία, τέθηκε το θέμα της προετοιμασίας του πρώτου Ευρωπαϊκού Συνεδρίου του OSEPA, το οποίο διοργανώνει το FUNDECYT.  Το Συνέδριο προτάθηκε να πραγματοποιηθεί τον Νοέμβριο στην Εστρεμαδούρα της Ισπανίας.  Στο πλαίσιο της ίδιας 2ης ενότητας του έργου, ο εταίρος MFG παρουσίασε το Πρόγραμμα Επικοινωνίας στα μέλη της ομάδας.
Αποκλίσεις από το αρχικό πρόγραμμα παρατηρήθηκαν κυρίως στην 3η Ενότητα (Component 3) του Έργου και συγκεκριμένα στην ανάθεση των εργασιών που ανατέθηκαν ή προβλέπεται να ανατεθούν σε εξωτερικούς συνεργάτες.  Και τούτο διότι συμφωνά με την νομοθεσία η διαδικασία ανάθεσης απαιτεί ανοιχτό διαγωνισμό.  Η καθυστέρηση επίσης οφείλεται και στην «παραγωγική» διχογνωμία όσον αφορά τον προσανατολισμό του ερωτηματολογίου (τεχνικής ή ανθρωποκεντρικής κατεύθυνσης), καθώς και την μεθοδολογία που θα ακολουθηθεί (Ποιοτική ή Ποσοτική) στην ανάλυση των ερωτηματολογίων.  Ως εκ τούτου, η κοινοπραξία αποφάσισε την σύνθεση των παραπάνω παραμέτρων με στόχο την ποιότητα και την ακρίβεια των αποτελεσμάτων της έρευνας.  Συμφωνήθηκε  επίσης τα πρώτα αποτελέσματα να παρουσιαστούν στο Συνέδριο που θα πραγματοποιηθεί τον Νοέμβριο από το FUNDECYT.

Τέλος, ο συντονιστής εταίρος (ΚΕΔΚΕ) υπέδειξε στους άλλους εταίρους να προετοιμάσουν και να συμπληρώσουν τα έντυπα για τον 1ο προγραμματισμένο απολογισμό του έργου τα οποία πρέπει να αποστείλουν στην ΚΕΔΚΕ μέχρι το τέλος του Αυγούστου του 2010.  Η Συνεδρίαση της ΟΔΕ ήταν επιτυχής και η 1η Επίσκεψη/Συνάντηση για της Μελέτες του Έργου (Study Visit) ξεκίνησε.

1η Επίσκεψη/Συνάντηση για της Μελέτες του Έργου 
Η Επίσκεψη/Συνάντηση για της Μελέτες του Έργου ξεκίνησε με το καλωσόρισμα του Διευθύνοντος Συμβούλου του MFG, Klaus Haasis.  Ακολούθησαν οι παρουσιάσεις των εξειδικευμένων σε θέματα ανοιχτού λογισμικού προσκεκλημένων του MFG οι οποίοι παρέθεσαν την εμπειρία τους για τα πλεονεκτήματα της χρήσης ανοιχτού λογισμικού στις Δημόσιες Υπηρεσίες.  

Αξιοσημείωτη ήταν η τοποθέτηση του Thomas Yhl, εκδότη του βιβλίου Linux Universe – Springer Heidelberg, προέδρου της ομάδας Guide Share Europe (GSE) και ιδρυτή των εταιρειών GNOME Deutschland e.V. και της Linux Solution Group (LiSoG). 

Εξίσου ενδιαφέρουσες ήταν και οι ομιλίες των David Gümbel (CEO ITOMIG GmbH / City of Böblingen) και Reinhard Schuhmacher (Director Business Development CEMEA / Ingres Germany GmbH Government) με θέματα τα οικονομικά οφέλη του ελεύθερου ανοιχτού Λογισμικού και την βελτίωση της Διοικητικής Διαχείρισης στις Δημόσιες Υπηρεσίες.

Ακολούθησε εποικοδομητικός διάλογος ανάμεσα στους παρευρισκόμενους εταίρους και τους εξειδικευμένους συνεργάτες του MFG, πάνω σε συγκεκριμένη θεματολογία και έτσι υπήρξε η άμεση ανταλλαγή ιδεών και εμπειριών μεταξύ στελεχών με διαφορετικά επίπεδα γνώσης του αντικειμένου και εξειδίκευσης 

Η συνεισφορά του Horst Bräuner (IT Services / City of Schwäbisch Hall) και του Oliver Schulze (CEO Agorum Software GmbH), κατά την διάρκεια της δεύτερης ημέρας της συνάντησης ήταν επίσης πολύ σημαντική.  Συγκεκριμένα πρόβαλαν μερικά από τα σπουδαία οφέλη που μπορεί να αποφέρει η χρήση του ανοιχτού λογισμικού σε Εφαρμογές Διαχείρισης Αρχείων όπως επίσης στην κεντρική Διασύνδεση Ετερογενών Συστημάτων.

Η ΚΕΔΚΕ, και εκ μέρους των υπολοίπων εταίρων, ευχαριστεί το MFG για την πραγματοποίηση δύο παραγωγικών και δημιουργικών συναντήσεων όπως επίσης και τους υπόλοιπους εταίρους για την ενεργή παρουσία τους. 

Οι παρουσιάσεις των συναντήσεων και τα σχετικά έγγραφα θα αναρτηθούν στο ενδοδίκτυο της κοινοπραξίας (wiggio).  

